2019 yil 29 avgust kuni Toshkent viloyatining Yangiyo‘l shahar IIBdan hujjatlar tushgan, deb xabar bermoqda O‘zbekiston Respublikasi IIV Jamoatchilik va OAV bilan aloqalar boshqarmasi. Ularga ko‘ra, shu yil 19 iyul kuni “Niyozbosh”QFYda yashovchi 36 yoshli A.Q.“Fayzli” MFY hududida tanishi, Toshkent shahar Mirobod tumanida yashovchi 46 yoshli X.Sh. ismli ayolga avtomashinalar yuvish shoxobchasi, bino va inshootlarini sotaman, deb undan 30000 AQSh dollarini olib, bergan va’dasini bajarmay pullarni o‘z ehtiyojlari uchun ishlatib yuborganligi ko‘rsatilgan. Holat yuzasidan jinoyat ishi qo‘zg‘atilib, A.Q. ushlangan. Tergov harakatlari olib borilmoqda.